ক্যান্টোনিজ লবণাক্ত মাছ
ক্যান্টোনিজ লবণাক্ত মাছ বা ক্যান্টোনিজ নোনা মাছ (সরলীকৃত চীনা: 广东咸鱼; ঐতিহ্যবাহী চীনা: 廣東鹹魚; ক্যানটোনীয় ইয়েল: Gwong2 Dung1 Haam4 Yu2; piyin: Guǎngdōngxiányú; "নোনা-মাছ, চাইনিজ স্টাইল" নামেও পরিচিত) হচ্ছে কুয়াংতুং প্রদেশের একপ্রকারের ঐতিহ্যবাহী চীনা খাবার। এটি মাছ সংরক্ষণ করে বা লবণ দিয়ে প্রক্রিয়াজাত করে রাখা এবং এটি দক্ষিণ চীনের একটি প্রধান খাদ্য ছিল। ঐতিহাসিকভাবে খাবারটি "দরিদ্র মানুষের খাদ্য" হিসেবে পরিচিতি পেয়েছে, কারণ এর চরম নোনতা স্বাদ সহজপ্রাপ্য ভাত-ভিত্তিক খাবারের পদ গুলোতে ভিন্ন মাত্রা আনতে সক্ষম। "দরিদ্র মানুষের খাদ্য" কথাটি ব্যঙ্গাত্মকভাবে সত্য হয়ে উঠেছে, যেখানে এটি কার্সিনোজেনের গ্রুপ ১ তালিকায় রয়েছে, যদিও ১৯৬০-এর দশকের প্রথম দিকে ক্যানসারের সাথে সম্পর্কযুক্ত থাকার কারণে সন্দেহ করে একটি গবেষণা পরিচালনা করা হয়; যেখানে নাক এবং মাথার এক ধরনের বিরল ক্যান্সার, নাসোফেরেঞ্জিয়াল ক্যান্সারের উচ্চ প্রবণতার কারণ হিসেবে ক্যান্টোনিজ স্টাইল লবণাক্ত মাছের অতি মাত্রায় খাওয়াকে দায়ী করা হয়। কুয়াংতুং প্রদেশ সহ চীনের দক্ষিণাঞ্চল এবং হংকংয়ে অস্বাভাবিকভাবে বিশ্বের বেশিরভাগ এ রোগের প্রাদুর্ভাব দেখা দেয়ায় একে "দ্য ক্যান্টোনিজ ক্যান্সার" বলা হয়।